সাউথ ক্যারোলাইনার গভর্নর হেনরি ম্যাকমাস্টার উপকূলের ১০ লাখের বেশি অধিবাসীকে নিরাপদ আশ্রয়ে চলে যাওয়ার নির্দেশ দিয়েছেন। পাশাপাশি ওই এলাকার ২৬টি স্কুল গতকাল থেকে বন্ধ ঘোষণা করা হয়েছে। এ ছাড়া নর্থ ক্যারোলাইনা ও ভার্জিনিয়ার উপকূলীয় এলাকার অধিবাসীদেরও নিরাপদ আশ্রয়ে যাওয়ার নির্দেশ দেওয়া হয়েছে। বাড়তি পদক্ষেপ হিসেবে এ তিনটি অঙ্গরাজ্যে জরুরি অবস্থা ঘোষণা করা হয়েছে। জরুরি অবস্থা ঘোষণায় ট্রাম্প নিজে অনুমোদন দিয়েছেন। এর ফলে ক্ষতিগ্রস্তদের সহায়তায় কেন্দ্রীয় তহবিল থেকে বরাদ্দ দেওয়া হবে।